THERMES - Aktivity

### Štruktúra a tepelný stav litosféry západných karpát : potenciál energetických zdrojov tepla suchých hornín Slovenska

Kód projektu: APVV-0724-11, Akronym: THERMES

#### Terénne merania

- Humenné a okolie 2012
  1. Dara - geologická lokalita
  2. Brekov - kameňolom
  3. Chlmec - Skalka a odkryv pod Chlmom
  4. Krivošťany - kameňolomy
  5. Oreské - kameňolom
  6. Zboj - okolie vrtu Zboj-1

  Výskumné práce v Humenských vrchoch a pásme vonkajšieho flyšu boli zamerané na geologické a geofyzikálne zhodnotenie vybraných lokalít na hranici vnútorných a vonkajších Karpát s výstupmi pre modelovanie teplotného poľa zemskej kôry a následné spresnenie tepelných a geologických charakteristík zdrojov geotermálnej energie. Súčasťou prác boli aj odbery vzoriek a fotodokumentácia odkryvov v lokalitách Skalky (súľovské zlepence medzi obcami Jasenov a Chlmec), na zjazdovke pod Chlmom, v sedle pod Chlmeckou Skalkou, v kameňolomoch pri obci Oreské a Krivošťany, v kameňolomoch na západnom svahu Krivoštianky a východnom svahu Klokočiny (všetko karbonáty Humenských vrchov) a v lokalitách Dara a okolie vrtu Zboj-1 (horninové komplexy vonkajšieho flyšu).

- Lučenec 2013
  1. Lučenská kotlina
  2. Cerova vrchovina
  3. Veporské Rudohorie

  Účelom cesty boli terénne práce v oblasti Lučenskej kotliny, Cerovej vrchoviny a priľahlej časti Veporského Rudohoria. Terénne práce boli zamerané na magnetotelurické merania na lokalitách Hradište, Uhorské, Poltár, Maštinec, Ružová Osada, Ožďany, Husiná, Konrádovce a Blhovce. Celkove sa vykonalo 14 meraní na desiatich bodoch. Po vyhodnotení meraní a geologicko-geofyzikálnej interpretácii štruktúr budú výsledky meraní využité ako podklad pre separáciu zdrojových oblastí geotermálnej energie v Juhoslovenskej panve a okolí na základe geologických kritérií. Zároveň budú slúžiť na spresnenie interpretácie geologických a tektonických štruktúr pozdĺž juhovýchodnej časti seizmického profilu 2T.

#### Účasť na konferenciách

- 7. Kongres Balkánskej geofyzikálnej spoločnosti
  Albánsko,Tirana, 7. - 10. októbra 2013
- X. Slovenská geofyzikálna konferencia
  Smolenice, 19. - 21. augusta 2013