Projekt APVV-0724

### Štruktúra a tepelný stav litosféry západných karpát : potenciál energetických zdrojov tepla suchých hornín Slovenska

Kód projektu: APVV-0724-11, Akronym: THERMES

#### Anotácia projektu

Náš projekt je z odboru výskumu geotermálnych zdrojov viazaných na získavanie energie metódou tepla suchých hornín. Rozšírenie a skvalitnenie doterajších poznatkov o potenciálnych zdrojoch Slovenska ( získaných najmä v osemdesiatych rokoch) je hlavnou úlohou projektu. Prehodnotenie bude postavené na najnovších poznatkoch o stavbe a vývoji Západných Karpát, známych tepelných charakteristikách a doplnkových geologických a geofyzikálnych meraní, výsledkov interpretácií a modelovania získaných v rámci projektu. V týchto činnostiach bude využité prístrojové vybavenie riešiteľských organizácií a progresívne syntetické integračné vedecké prístupy geovedných disciplín ( 2D a 3D syntetické interpretácie, geotermické nestacionárne modelovanie, integrované modelovanie,... ). Projekt je metodicky postavený na postupnom separovaní perspektívnych geotermálnych oblastí a spresňovaní parametrov definujúcich energetické, geologické a geofyzikálne parametre potenciálnych zdrojov tepla suchých hornín. Záverečným plánovaným výsledkom projektu je zhodnotenie kvalitatívnych a kvantitatívnych parametrov zdrojových oblasti a tiež mapové výstupy celej oblasti výskumu a aj vybraných perspektívnych podoblastí. Výstupy projektu budú vztiahnuté k rôznym formám energetického využitia. Špecifikácie zdrojových oblastí budú slúžiť ako podklad na podrobnejší prieskum pre konkrétne využitie zdroja.

#### Ciele projektu:

- Určenie geotermálneho energetického potenciálu Slovenska vztiahnutého k získavaniu metódou tepla suchých hornín z technicky dostupných hĺbok.
- Popis kvalitatívnych a kvantitatívnych parametrov zdrojových oblastí.
- Konštrukcia výstupov vo forme máp študovaného územia a vybraných najperspektívnejších zdrojových oblastí.

#### Riešitelia projektu:

- Hlavný riešiteľ :
  Geofyzikálny ústav SAV

  Vedúci projektu: RNDr. Peter Vajda, PhD.

- Spoluriešitelia:
  Univerzita Komenského v Bratislave, Prírodovedecká fakulta

  Kontaktná osoba: doc. RNDr. Roman Pašteka, PhD.

##### Doba riešenia projektu:

1.7.2012 - 31.12.2015